JUHTKIRI | Kelle riigieelarve on kõige rumalam?(87)
Eesti tuleva aasta riigieelarve tegemine pole ammu nii palju materdada saanud kui sel sügisel. Meiegi oleme sellesse oma panuse andnud. Aga ehteestlaslik oleks küsida: kui rumal on meie riigieelarve võrreldes teiste riikidega? Kuidas me teistega võrreldes paistame?
Euroopa Komisjoni kevadprognoosi järgi (ka suvist-varasügisest arengut arvesse võttev sügisprognoos tuleb umbes kahe kuu pärast) ei olnud igatahes eelarvedefitsiidi näitajad kaugeltki euroala kõige kehvemad. Enamik teiste EL-i riikide valitsusi defitsiidi vähendamist keset majanduslangust keskseks teemaks ei võtaks, kui finantsturg vägisi ei sunni – nagu Kreekat või Eestit 2000-ndate lõpus või eelmise aasta sügisel Ühendkuningriigi ajaloo lühima peaministriks oleku ajaga Liz Trussi.